Jordan Henderson

Tidlig liv

Henderson gikk på skolen Farringdon Community Sports College før han gikk til Sunderland som unggutt.

Første periode

Født og oppvokst lokalt i Tyne and Wear i Sunderland, signerte Henderson en proff-kontrakt med sin hjemmeklubb Sunderland den 1. juli 2008.

Hendersons første ligakamp for Sunderland AFC kom den 1. november 2008, da han kom inn som innbytter fra pause i et 5-0-tap borte mot Chelsea. Han fikk så sin første kamp fra start og hjemmedebut i kampen mot Blackburn Rovers i Ligacupen.

Coventry City (lån)

I januar 2009 gikk Jordan på utlån til Coventry City på en måneds lang avtale. Han debuterte for Coventry i 2–1 tapet for Derby. Den 23. februar 2009 ble det annonsert at utlånsavtalen til Coventry ville bli forlenget til slutten av sesongen. Henderson uttalte «I'm extending my contract here until the end of the season so hopefully we can get that sorted soon» til BBC Coventry & Warwickshire. Han la til: «I'm over the moon playing first-team football for Coventry City who are flying at the minute».

Henderson skåret sitt første mål på seniornivå mot Norwich City 28. februar 2009.
Mens han var på utlån, fikk Henderson et benbrudd i foten og returnerte etter dette til Sunderland 8. april 2009. Han fikk 10 seriekamper og 1 mål for «The Sky Blues».

Andre periode

I 2009–10 sesongen fikk Henderson sjansen på førstelaget til Sunderland og hadde flere kamper i Premier League. Han skårte sitt første mål for klubben på seniornivå i kampen mot Birmingham City i ligacupens tredje runde. Han scoret sitt aller første Premier League-mål mot Manchester City FC den 19. desember 2009.
Henderson tilbrakte mesteparten av sesongen på høyre side av midtbanen, men spilte sentralt i fravær av spilleren Lee Cattermole. Hans allsidighet og konsistens ga ham en ny femårskontrakt den 23. april 2010. Han fikk også prisen som «Sunderland Young Player of the Year» for 2009–10 sesongen.
Jordans første hele sesong med Sunderland var en stor suksess. Han vant en personlig hyllest og scoret to mål i alle kampene. Henderson gjorde en god førsesong, der han skårte to ganger, mot Leicester og Hoffenheim. Noen dager senere, den 13. august, ble hans trøye nr endret fra 16 til 10. Hendersons tidlige form fikk oppmerksomhet fra flere hold, bl.a fra Fabio Capello som tok Henderson med i landslaget som spilte mot Frankrike den 17. november 2010. Henderson bidro til at Sunderland fikk en rekke med kamper mot store klubber som Manchester City, Manchester United og Chelsea uten å bli slått, noe som resulterte i at samtlige av klubbene ble interessert i spilleren. Henderson fortsatte med å skåre sitt første mål for sesongen i 1-0 seieren over West Ham United.
Den 13. januar 2011, ble Henderson listet på hjemmesiden til FIFA som en av 13 unge spillere å følge med på i 2011, sammen med bl.a. Manchester Uniteds David de Gea og Chelseas Romelu Lukaku. FIFA la også til at Henderson var "komponert, atletisk og kraftfull". Henderson fikk også ros av sin daværende manager i Sunderland, Steve Bruce, som sa at Jordan var «den beste unge britiske fotballspilleren som er».

Henderson skårte to ganger mot Wigan den 23. april 2011, da Sunderland klarte å stoppe en serie på 8 kamper uten seier. Henderson fikk etter sesongen igjen prisen som «Sunderland's Young Player of the Year» for andre året på rad.

Liverpool

Den 9. juni 2011, bekreftet Sunderland at de hadde blitt enige om et salg av Henderson til Liverpool på et ubekreftet beløp, som media rapporterte til å ligge mellom £16 og £20 million. Henderson dro samme dag til Liverpools treningsanlegg på Melwood for en medisinsk undersøkelse og avtale sin personlig kontrakt med klubben. Sunderlands formann Niall Quinn sa om avtalen på klubbens offisielle hjemmeside at «Jordan is a credit to himself, his family and Sunderland's Academy and everyone here wishes him the very best for the future». Senere samme dag, slapp Liverpool en video av Henderson i klubbens treningsklær på Melwood. Overgangen ble fullført en dag senere den 9. juni 2011, når han signerte en «langtids-kontrakt» med klubben.
Den 13. august 2011 debuterte Henderson i Liverpools første kamp i 2011–12 sesongen av Premier League, i en 1–1 kamp borte mot sin tidligere klubb Sunderland, der han fikk en blandet mottakelse av hjemmefansen. Hendersons andre kamp var 2–0 seieren over Arsenal på Emirates Stadium. En uke senere skårte Henderson sitt første mål for Liverpool i en kamp på Anfield mot Bolton Wanderers.

Den 26. februar 2012, var han med å vinne klubben sitt første trofe siden 2006, og sitt første for klubben, da de vant ligacupen 2012 over Cardiff. Han ble byttet ut etter 58 minutter av kampen, men fikk sitt første større trofe som spiller.
Den 9. mars 2012 spilte Henderson igjen mot sin tidligere klubb på Stadium of Light, og Liverpool tapte 1–0. 8. mai 2012 skårte han sitt andre seriemål for «the Reds» i en 4–1 seier over Chelsea på Anfield i sesongens nest siste kamp. Han fikk 2 fulltreffere på 37 seriekamper for Liverpool denne sesongen, samt 5 kamper i FA-cupen og 6 kamper i Ligacupen.
I 2012–13 sesongen fikk «Hendo» sine første kamper i Europa noensinne, og han kronet dette med å skåre sitt aller første mål i Europa-cupene for Liverpool den 6. desember 2012, da han skårte vinnermålet mot Udinese i Europaligaen, og bidro dermed til at Liverpool kvalifiserte seg for sluttspillkampene. Den 19. januar 2013 skårte Henderson sitt første mål for sesongen i 5-0 seieren over Norwich City på Anfield. Han fulgte opp dette med å skåre i 2-2 kampen borte mot Arsenal 30. januar. «Hendo» ble rost av manager Rodgers etter kampen, som sa: «Han vil bli en fantastisk spiller for Liverpool».

Landslagsspill

Henderson har spilt for England på fire ulike nivåer. Han debuterte for U19 i 2009 mot Tsjekkia, før han ble hentet til Stuart Pearce sitt U21-lag. Han skårte der sitt aller første landslagsmål mot Romania U21 i en engelsk trøye i sluttspillet i EM for U21-lag.
Henderson ble plukket i Englands lag for EM U21 i 2011, trass i at han allerede hadde spilt 40 kamper den sesongen. Men U21-laget ble slått ut allerede i gruppespillet i turneringen. Han var kaptein i U21-lagets 6-0 seier over Aserbajdsjan U21 1. september 2011, og skårte et mål i kvalifiseringen til EM U21 i 2013. Han skårte sitt 4. mål for U21-laget i en 2-1 seier borte mot Norge U21. Den 3. februar 2013 fikk Henderson prisen som «England U21 Player of the Year».
11. november 2010 ble Henderson fritatt fra England U21-lag for en vennskapskamp mot Tyskland U21, for i stedet å spille sin aller første A-landskamp for England den 17. november 2010 mot Frankrike. Han debuterte fra start, og spilte ved siden av sin fremtidige lagkamerat Steven Gerrard.
16. mai 2012 ble han hentet inn som standy-erstatter til Englands lag for EM 2012 av landslagets nye manager Roy Hodgson. Han erstattet skadde Frank Lampard i troppen den 31. mai 2012.
Han var med i Englands første kamp i Gruppe D mot Frankrike (1-1). England vant gruppen og møtte nr. 2 i Gruppe C i sluttspillet, Italia. Henderson kom inn som innbytter i ekstraomgangene i kvartfinalen den 24. juni 2012, som Italia tilslutt vant 4-2 i straffesparkkonkurransen.
Han ble tatt ut i Englands EM-tropp til EM i Frankrike 2016.
Han ble tatt ut i Englands tropp til VM i fotball 2018 i Russland.